तेजाब डालने का दूसरा आरोपी गिरफ्तार
जींद | लोकोकॉलोनी में घर में सो रहे युवक पर तेजाब डालने के दूसरे आरोपी को भी पुलिस ने गिरफ्तार कर लिया है। इस मामले में एक आरोपी पहले ही गिरफ्तार हो चुका है।
लोको काॅलोनी निवासी अमित ने पुलिस में शिकायत दी है कि वह अपने घर में चाचा के साथ सो रहा था। रात को उसका चाचा दूसरे कमरे में सोने चला गया। देर रात को लोको काॅलोनी निवासी जितवा छोटू उसके कमरे में घुस गए और उस पर तेजाब डाल दिया, जिससे उसकी बाजू झुलस गई। शोर सुनकर चाचा मौके पर पहुंच गया, लेकिन तब तक आरोपी मौके से फरार हो गए। पुलिस ने शिकायत पर दोनों के खिलाफ मामला दर्ज किया था। पुलिस ने इस मामले में लोको काॅलोनी निवासी सुनील कुमार उर्फ छोटू को गिरफ्तार कर लिया है।
hin_Deva hin_Deva hin_Deva